
ADMINISTRAVIMO SKYRIAUS
ADMINISTRATORIAUS PAREIGYBĖS APRAŠYMAS

I SKYRIUS
PAREIGYBĖ

1. Administravimo skyriaus (toliau – Skyrius) administratorius yra darbuotojas, dirbantis pagal darbo sutartį. Ši pareigybė priskiriama specialistų pareigybės grupei.
2. Pareigybės lygis – A2.


                                                   II SKYRIUS
SPECIALŪS REIKALAVIMAI ŠIAS PAREIGAS EINANČIAM ARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
3.2. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais Nacionalinės teismų administracijos (toliau – Administracija) dokumentų rengimo, apskaitos ir tvarkymo, teismų, teismų savivaldos veiklos reguliavimą;
3.3. gebėti valdyti, kaupti, sisteminti, apibendrinti informaciją ir rengti išvadas;
3.4. sklandžiai dėstyti mintis raštu ir žodžiu, išmanyti dokumentų rengimo principus;
3.5. mokėti dirbti Microsoft Office programiniu paketu, dokumentų valdymo sistema.


III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
	4.1. rengia ir teikia medžiagą Visuotiniam teisėjų susirinkimui, Teisėjų tarybos ir kitų teismų savivaldos institucijų posėdžiams, organizuoja šių institucijų posėdžius  (rengia posėdžių darbotvarkių projektus, kviečia į posėdžius jų dalyvius ir kitus suinteresuotus asmenis, protokoluoja vykstančius posėdžius, rengia posėdžių protokolų projektus ir vykdo kitas su pasirengimu posėdžiams ir jų organizavimu susijusias funkcijas;
4.2. vykdo Teisėjų tarybos posėdžių sekretoriaus funkcijas;
4.3. atlieka Teisėjų tarybos pavedimų vykdymo pagal nustatytus terminus stebėseną ir informuoja vykdytojus bei Nacionalinės teismų administracijos vadovybę apie pavedimų vykdymą;
4.4. organizuoja ir vykdo siuntimų pasitikrinti sveikatą teisėjams ir, esant poreikiui, pretendentams į teisėjus, išdavimo procesą bei informacijos apie jį teikimą teisės aktų nustatyta tvarka, tvarko Administracijai pateiktus teisėjų medicininius sveikatos pažymėjimus;
4.5. tvarko teisėjų asmens bylas, laikydamasis Pretendentų į teisėjus ir teisėjų asmens bylų sudarymo ir tvarkymo taisyklėse nustatytų reikalavimų, atnaujina teisėjų biografijos duomenis interneto svetainėje;
4.6. organizuoja teisėjų pažymėjimų išdavimą ir tvarko jų apskaitą;
4.7. užtikrina personalo patikimumo tikrinimo procedūrų įgyvendinimą;
4.8. rengia Nacionalinės teismų administracijos ir teismų savivaldos institucijų dokumentų projektus bei užtikrina tinkamą dokumentų administravimą;
	 4.9. konsultuoja darbuotojus Teisėjų Tarybos darbo tvarkos ir posėdžių organizavimo klausimais, padeda jiems spręsti įvairius administracinio ir organizacinio pobūdžio klausimus;
4.10. vykdo kitas teisės aktų nustatytas funkcijas ir Skyriaus vedėjo bei Administracijos vadovybės su Administracijos ar Skyriaus funkcijomis susijusius nenuolatinio pobūdžio pavedimus, siekdamas, kad būtų pasiekti Administracijos strateginiai tikslai.
IV SKYRIUS
ŠIAS PAREIGAS EINANČIO DARBUOTOJO PAVALDUMAS

5. Šias pareigas einantis darbuotojas yra tiesiogiai pavaldus Skyriaus vedėjui.  

Susipažinau
Administravimo skyriaus
administratorius

__________________________
	(parašas)	

__________________________
          (vardas ir pavardė)

_________________
                  (data)







